"Hidden Backyard" ร้านกาแฟ อาหาร เครื่องดื่ม Hidden จริงๆ 

ร้านนี้ตั้งอยู่ริมถนนเลียบคลองประปา ถ้ามาจากปากเกร็ดจะไปหลักสี่ เมื่อเจอถนนเลียบคลองประปาให้เลี่ยวซ้ายเข้าไป ตรงไปประมาณ 200 เมตร จะเจอป้ายร้าน สีขาวๆ ดำๆ เด่นอยู่ด้านซ้าย เลี้ยวเข้าไปเลยครับ ร้านมีที่จอดรถไว้บริการ ร้านตกแต่งน่ารัก ทันสมัย เข้าไปเหมือนสวนหลังบ้าน ร้านมี 2 โซน คือนั่งข้างนอก กับนั่งตากแอร์ข้างในครับ ข้างนอกอาจจะร้อนแบะมียุงบ้างประปรายครับ การบริการและความสะอาดถือว่าใช้ได้ครับ พนักงานอาจจะช้าสักหน่อยแต่ก็โอเคอยู่ สำหรับรายการอาหารส่วนใหญ่เป้นอาหารฝรั่งง่ายๆ ทางร้านน่าจะเน้นเครื่องดื่มเพราะ รายการเบียร์ค่อนข้างเยอะ รายการอาหารที่ลองทานนะครับ

1. ปอเปี๊ยะคุณยาย ทอดมาได้ดี ใส้ข้างในใส่มาหลายอย่าง พื้นฐานของปอเปี๊ยะครับ รสชาติธรรมดาค่อนไปทางไม่อร่อย ธรรมดาครับ
2. ยำแซลมอน น้ำยำรสชาติใช้ได้ แต่ปลาไม่ค่อยดี ชิ้นเล็กๆ และเหมือนเละๆ พอใช้ได้ครับ 
3. Beer  สั่งมาลองหลายอย่าง ชอบบ้างไม่ชอบบ้าง อันนี้ขึ้นอยู่แต่ละท่านครับ

โดยรวม ร้านนี้การบริการ ความสะอาดอยู่ในระดับมาตรฐาน อาหรน่าจะปรับปรุงเรื่องรสชาติครับ เครื่องดื่มใช้ได้ครับ บรรยากาศดี เพื่อนๆ ลองผ่านมาทานกันนะครับ  !!